Downloaded from YTS.MX
Official YIFY movies site: YTS.MX
NETFLIXOV DOKUMENTARNI FILM
U ovome kraju
obitelj je sve.
Veze unutar skupine,
čopora
i krda
svakom članu omogućuju da uspije.
Te veze nigdje nisu na većoj kušnji
nego u velikoj pustinji Kalahari.
Ovdje obitelji oblikuju
hrabre majke…
mudri starješine…
i žilavi slabiji.
Sve njih privlači golema oaza smještena u samom srcu pustinje.
Delta rijeke Okavango.
Nijedno drugo močvarno tlo na Zemlji nije dom tolikom broju životinja.
Svjedočilo je nekima od najekstremnijih sezonskih promjena na planetu.
Kroz kaos i nedaće godine koja slijedi
ispreplest će se sudbine
i izgradit će se nevjerojatne veze.
Ne samo unutar obitelji nego i između njih.
A čak i sa samom zemljom.
Za dvogodišnju lavicu
snaga obitelji dolazi iz njezina čopora.
Ona i njezino sestrinstvo kontroliraju ovaj teritorij,
a njihov glavni mužjak vlada kao kralj ratnika.
Ali na delti, promjena može nastupiti iznenada
i poremetiti miran život obitelji.
Slaba točka njezina čopora upravo je kralj.
Godine borbe da obrani svoju obitelj i teritorij
ostavile su traga.
Njegova slabost ugrožava lavicu.
I predstavlja priliku
za dvojicu ambicioznih mladih mužjaka.
Stari ratnik obilježava svoj teritorij.
No slab je.
I brojčano nadjačan.
Svaka godina u Okavangu novo je i opasno putovanje,
ali za lavicu,
ova će godina biti najneizvjesnija s kojom se ikad suočila.
Svaka obitelj s izazovima delte nosi se na svoj način.
Čopor afričkih divljih pasa, s 24 jedinki.
Njihova snaga potvrda je sjajnog vođe,
alfa ženke.
Obučila ih je da misle i love kao jedan.
I da se pobrinu za sve.
Ali alfa je skotna.
Njezin tim izgubit će vođu,
baš kad je delta pred najvećim obratom.
Svibanj je.
A u okolnoj pustinji Kalahari
vlada najgora suša unatrag nekoliko desetljeća.
Tisuće životinja bježe s isušenih rubnih predjela.
Putuju tjednima.
Sve ih ovamo privlači isti razlog.
Voda.
Kiša koja je prije četiri mjeseca pala
na angolskoj visoravni na sjeveru
napokon se spustila
preko Kalaharija do nizina delte.
Više od devet trilijuna litara slatke vode
preplavljuje golemu pustinju…
stvarajući
najveću oazu na planetu.
Nakon poplave pristižu velika krda
i pridružuju se onima koji ovdje žive cijele godine.
Svi imaju svoju ulogu
u oblikovanju i održavanju ovog područja.
Pa i šestomjesečna ženka slona
pri svom prvom posjetu.
Nikad nije vidjela toliko vode…
i hrane.
S beskrajnim poplavnim nizinama na kojima mogu pasti,
slonovi postaju prirodni vrtlari delte.
Iščupaju mnogo više nego što mogu pojesti.
No pretjerano obrezivanje može zakrčiti vodene putove
i zaustaviti širenje vode.
Ono što su vrtlari zapriječili
obitelji vodenkonja probijaju.
Nisu plivači pa tapkaju po dnu.
A za sobom ostavljaju ceste koje su velike kao i oni sami.
Te ceste spajaju rijeke s barama, a bare s poplavnim nizinama.
Omogućuju da voda nastavi teći
i hraniti bujno raslinje cijele delte.
Ali poplava nije dobra vijest za sve.
Lavica zbog nje gubi lovište.
A starom kralju ratnika nema ni traga.
Bilo da je pobjegao ili su ga ubili,
mladi napadači uzurpirali su njegovo prijestolje.
Sad smiju ostati samo lavice koje su zrele za razmnožavanje.
A ona nije jedna od njih.
Za nove mužjake ona predstavlja još jedna usta koja treba nahraniti,
a malo toga može pridonijeti.
Protjerana i sama,
trebat će sve svoje vještine samo da bi ostala živa.
Alfa ženka već je tjednima prikovana uz dom.
Jer… tko bi ostavio ovo šlampavo društvance?
S četiri tjedna, njezina mladunčad prvi put izlazi na otvoreno.
Svih četrnaestero njih.
Budući da sama ne može loviti, mora se osloniti na svoj čopor
da donese meso koje treba kako ne bi ostala bez mlijeka.
Ali njezinu poslu kod kuće nema kraja.
Mete jazbinu
koja je nakon tri tjedna puna krpelja i buha.
I opet su na početku.
Njezin je čopor u obilasku.
Bez svog vođe.
A poplavna voda ih usporava.
Lečve.
Samo jedna nahranila bi cijeli čopor.
Sa širokim papcima i snažnim nogama
mogu se probijati kroz poplavu.
Bez vodstva alfe,
čopor ih prati u dublju vodu.
Bezuspješno.
A onda…
Izdvojena impala.
Ovaj mužjak nema lečvine široke papke i duge noge.
Posao brzo privode kraju kako se ne bi sukobili sa suparnicima.
Čopor često napada slabe ili ozlijeđene u skupini,
lakši plijen.
Dodatna je korist to što smanjuju bolest kod krda.
Lovci obroke isporučuju na najsigurniji mogući način.
U svom želucu.
Sve dok ne budu spremni sami loviti, mladunci jedu prvi.
Velikodušnost je glavno načelo njihova čopora.
Iako nije lako naučiti dijeliti.
Povući se u jazbinu s prvim komadom mesa…
Ma bolje ne može.
Sad kad je razina vode najviša,
Okavango postaje pravi raj.
Vodeni život iz okolnih rijeka i močvara
širi se na travnjake kako bi se mrijestio.
Grane i drveće koje su srušili slonovi
stvaraju zaštićena mrjestilišta za mlade ribice.
Tijekom vrhunca poplave,
delta toliko nabuja da se udvostruči u veličini.
Predjeli koji su još na suhom postanu vrlo traženi.
Golemi grmovi strupnika savršeno su mjesto
za raznoliko mnoštvo ptica koje se hrane ribom.
Za ove obitelji nije toliko važno gdje gradiš,
nego što gradiš.
Poslužit će samo najbolji građevni materijali.
Ako ne možeš naći točno onu građu koju tražiš…
samo je ukradi od susjeda.
Oni je uvijek mogu opet ukrasti.
Napokon.
Gnijezdo koje je spremno za ono najdragocjenije što imaju.
Nježno okrenuto…
i zakriveno od usijanog sunca.
Ljuska jajeta… Puževa kućica…
On je novopečeni tata.
Svi se žure othraniti mladunčad
prije nego što se poplavne vode vrate
i gnijezda izgube zaštitu otoka.
Lavica nikako da ulovi plijen.
U sušim uvjetima, močvarna antilopa ili lečva bila bi siguran izbor.
Ali u poplavi ne. I ne dok je sama.
A ima i konkurenciju.
Vrijeme je da se suprotstavi suparnicima.
To je samo zastrašivanje. Strvinu neće pojesti.
Čoporu bi bilo mudro da više ne iskušava njezino strpljenje.
U rujnu temperature rastu,
a razina vode počinje opadati.
Ostaju sve manje bare, prepune ribe.
U pravi čas.
Odrasli se bacaju na posao.
Hrane svoje dragocjene male nemani.
Svaki se dan formiraju nove bare kako se poplava povlači.
Svatko ima svoju posebnu tehniku
koja odgovara njihovu posebnu kljunu.
Pelikani preferiraju ribarsku mrežu.
Pjegavi vodomari
primjenjuju sistem obrušavanja.
Otvorenokljune rode usavršile su prikupljanje puževa.
A prilično teatralna crna čaplja
svojim plaštem oponaša sjenovita mjesta na kojima se ribe vole skrivati.
Bravo!
Različiti pristupi s istim ciljem.
Da što je prije moguće osnaže svoje ptiće.
Ptići pelikana su najproždrljiviji.
Trebaju i po 30 hranjenja na dan.
Neumorni odrasli svi znaju
zlatno pravilo obiteljskog života na delti.
Što su vaši mladunci snažniji, veći su im izgledi za preživljavanje.
Kako se poplavne vode povlače,
a pustinjska vrućina raste,
lovišta se isušuju
pa moć opet dobivaju grabežljivci.
No budući da je sama, lavica i dalje lovi opasno malo plijena.
Svakim je danom sve slabija.
Da stvar bude gora,
počinje se tjerati.
Njezin miris nanjušit će svaki lav na tom području.
Uključujući i one koje najviše želi izbjeći.
Mladi mužjaci koji su razorili njezinu obitelj.
No sad kad se lovišta otvaraju,
to područje privlači još jednog, čak i većeg mužjaka.
Njegova tamna griva i duboka rika
otkrivaju da je u naponu snage.
Riskantno je.
No ako udruže snage,
on bi mogao pružiti zaštitu i pomoći joj u lovu.
Njezin novostečeni savez bio je kratka vijeka.
Neznanac odlazi dalje nakon samo nekoliko dana.
Opet je sama.
Ali ovaj put, skotna.
Više neće loviti samo za sebe.
Svaka obitelj na delti
blisko je povezana s ritmom godišnjih doba koja se smjenjuju.
Razina vode naglo opada.
Pretvara se u blato.
Mladunče se zabavlja.
No to je znak da krdo treba krenuti dalje.
Sad kad sušna sezona uzima maha,
krda moraju iskoristiti i pasti ono što je ostalo.
Mala slonica uči promatranjem.
No neke stvari mora tek usavršiti.
Na primjer, obratiti pozornost da ne zaostane za drugima.
Vode je na posebno mjesto.
Do šumice dum-palmi.
Uspijevaju ondje gdje je poplava isparila i za sobom ostavila sol.
A plodove koji su na vrhu
slonovi obožavaju.
Berba tako visokih slastica
trik je koji može izvesti samo mužjak težak četiri tone.
Svakom trešnjom odjednom pada na stotine plodova.
Stresao ih je dovoljno za sve.
Ovaj dragocjeni obrok
nije samo za ovu obitelj i nije samo za danas.
Slonovi su glavni raznositelji
sjemena dum-palmi.
Preci mladunčeta ostavili su ove plodove.
A sada će ova mala slonica učiniti isto za one koji slijede.
Krdo će sjeme nositi kilometrima.
Gdje god ga ispustili u obliku izmeta, ono će pustiti korijenje.
To je samo još jedan od ključnih doprinosa krda delti.
Bit će to njihov posljednji pošteni obrok.
Odsad će sve veća nestašica hrane i vode
određivati svaki njihov korak.
Afrički divlji psi preživjeli su poplavu,
ali ne posve netaknuti.
Jedan član čopora već je ubijen,
a sad su najbolji lovci napustili alfu i njezinu mladunčad.
Previše usta treba nahraniti,
a hrane nema dovoljno za sve.
Vrijeme je da novajlije izađu iz jazbine
i počnu tražiti hranu.
Prva velika pustolovina za mladunčad.
Njihova prva ophodnja s odraslima.
No više smetaju nego što pomažu.
Te će nožice prevaliti i po 15 kilometara na dan.
Alfa svoj tim mora iznova pretvoriti u vrhunski stroj za lov
i mladunčad naučiti kako se lovi u čoporu.
Povlačenje poplavnih voda
stvorilo je savršene uvjete za najezdu.
Skakavci.
Sve veća vrućina potiče masovno izlijeganje.
Deset milijuna pohlepnih usta proždire vegetaciju koja se suši.
Čini se da samo drevni termitnjaci odolijevaju
velikim silama koje sad haraju deltom.
Listopad je.
Za dva kratka mjeseca
suša je zeleni raj pretvorila
u neplodno i ogoljelo tlo.
Sva su krda u potrazi za vodom
gdje god je mogu naći.
Laka su meta za dva mlada mužjaka
koja su svakim danom sve veća i jača.
Prate svaki korak bivola.
Budući da prati ista krda,
lavica mora ostati na sigurnoj udaljenosti od mužjaka.
Zbog toga što je skotna, prijeko joj je potrebna hrana.
Ali uloviti plijen veličine bivola,
posve sama, gotovo je nemoguća misija.
U najboljem slučaju, može pojesti ono što ostave mužjaci.
Pobrati onaj minimum koji joj je potreban da ostane živa.
Sva krda i njihove grabežljivce suša vuče u unutrašnjost.
Okupljaju se u srcu delte,
gdje ostaju posljednji izvori vode.
Mala slonica i njezino krdo
svakim danom moraju prevaliti sve veći put.
Vid im možda jest slab, ali uz krajnje izoštren sluh i njuh,
slonovi mogu osjetiti opasnost i kad je kilometrima daleko.
Nilski krokodili.
Neki su dugi i po šest metara, i teški tri četvrt tone.
Ali većina ih je prilično mala, duga samo oko jednog metra.
Stariji slonovi pokazuju mladunčetu kako da dođe do vode
kretanjem po ovom neobičnom poligonu.
Napokon.
A ako još niste usavršili služenje surlom,
zaron licem uvijek je dobra alternativa.
Mladunče uči…
na teži način.
Ovo pojilište spas je za krdo.
Slonovi ga rabe i da bi kožu zaštitili od sunca.
Dok isparava, blato hladi njihova pregrijana tijela.
A prašina se sliježe u raspuklinama i pregibima njihove kože
i štiti je od sunca.
Mjesto poput ovog iznimno je traženo.
Ali krdo još nije spremno napustiti svoju blatnu kupku.
Takva teška vremena mladunce mnogočemu nauče.
Maltretiranje punašnog strvinara dobra je lekcija iz…
nečega.
Samotna hijena…
bit će im ozbiljnija škola.
Testiranje razina stresa pomaže ih pripremiti
za buduće konfrontacije
sa suparnicima.
No još moraju naučiti najvažniju lekciju.
Umijeće…
lova.
Sad kad je alfa opet glavna,
timu nalaže da plijen gone u gusto blato
kako bi ga usporilo.
Njezina poduka urodi plodom.
Uče koga odabrati za metu…
a koga ostaviti.
Čopor je svakim danom sve mudriji i povezaniji.
Potkraj listopada temperature se penju do 45 Celzijevih stupnjeva.
Nije pala nijedna kap.
Posljednjih godina sušne sezone ovdje postaju dulje,
vrućina ekstremnija.
Ova godina brzo prerasta u sušu stoljeća.
Svaki dan postaje riskantan pothvat
da nađu dovoljno vode kako bi cijelo krdo preživjelo.
Maloj slonici i njezinoj majci voda najviše treba.
Ona je zatočenica ovih predjela
koji su joj prije samo nekoliko mjeseci pružali tako mnogo.
Njezin je opstanak u rukama
mudre, stare predvodnice.
Matrijarha krda.
Ona ovim putevima kroči
otkako je i sama bila mladunče.
Njezin mozak, prožet uspomenama,
čuva drevnu usvojenu kartu
mjesta na kojima bi mogli naći posljednje džepove vode.
Obitelj je više od krda.
Obitelj je uspomena .
A upravo je to presudno
za život ili smrt.
Drevno obiteljsko znanje vodi ih
do jednog od najstarijih preostalih pojilišta na cijeloj delti.
Svaka blatnjava kap život spašava.
Ali njihova malena ne može do vode.
Pa se samo bućne u vodu.
No izaći baš i nije tako lako.
Za nespretno mladunče, brižna obitelj najjači je saveznik.
Ne smiju gubiti vrijeme.
Trebaju još vode
i slijedit će olujnu frontu da je nađu.
Najzad, počinju se formirati oblaci.
Goleme olujne ćelije.
Slonovi čuju niske frekvencije grmljavine u daljini
i mogu otkriti oluje koje su udaljene i po 200 kilometara.
No u kraju koji sedam mjeseci nije vidio ni kapi kiše,
posve suha trava pravo je bure baruta.
Odrasli iz krda već su vidjeli vatru.
Svake godine gori gotovo 4000 četvornih kilometara delte.
Znaju da se moraju držati na okupu dok se pokušavaju probiti kroz stihiju.
Požari su razorni…
ali ne progutaju sve.
Životinje koje pasu prorijedile su količinu onoga što može gorjeti.
Spaljena područja otvorit će nove putove
za poplavu koja stiže sljedeće godine.
Delta uvijek nađe način da se zaliječi
jer njezini stanovnici nikad ne prestaju igrati svoju ulogu.
Konačno, nebo se predaje.
Najvećoj suši koja se pamti
napokon je došao kraj.
Tijekom sljedećih pet mjeseci
ovdje će pasti pola metra kiše.
Svako tlo koje je požar spržio
ponovno će oživjeti.
Krda više nisu vezana uz svoja pojilišta.
A grabežljivci se raštrkavaju.
Životinje koje pasu zbog njih su u pokretu,
mladice dobivaju priliku da niknu
pa se tako nijedno područje neće iscrpiti.
Ravnoteža…
je sačuvana.
A s dolaskom kiša
stižu i četiri lavića.
Bogatstvo zelenila potaknulo je nagli porast nataliteta.
Lavica svakih nekoliko dana seli mladunčad
kako njihov miris ne bi privukao neprijatelje.
Ali ova posljednja selidba nije prošla neopaženo.
Mladi mužjaci ušli su im u trag.
Neće tolerirati prisustvo mladunčadi drugog mužjaka.
Ženka je upola manja i brojčano nadjačana.
Nemaju kamo.
Njezin je instinkt da svoju dječicu odvede na sigurno.
Ali mladunci i ne slute tko im je protivnik.
Jedno je mladunče izgubila iz vida.
Za svoju će se obitelj boriti do smrti.
No mužjaci neće riskirati još ozljeda.
Zahvaljujući hrabrosti njihove majke, troje je mladunčadi preživjelo.
Ne može si priuštiti dugi predah.
Imaju samo nju.
Za afričke divlje pse, život je opet pjesma.
Njihova majka uspješno se nosila s najvećim izazovom dosad.
Brojčano prepolovljeni čopor
spasila je od opasne suše
te skupinu bijednih početnika pretvorila
u vrijedan, uspješan tim.
Vraćaju se u velikom stilu.
Hrabra mala slonica iza sebe ima prvu godinu na delti.
I sama je pridonijela njezinu očuvanju
svakom trstikom o koju se spotaknula,
svakim sjemenom palme koje je ostavila.
Uspije li preživjeti još 30 ili 40 godina
sve većih ekstrema,
požara, poplava i gladi,
naposljetku će postati matrijarh
i sve ono što je naučila prenijet će
na sljedeći naraštaj.
Sad kad imaju četiri mjeseca,
lavići su svakim danom sve jači i vještiji.
Uspjela ih je prehraniti posve sama.
Njihove igre vježba su za stvarni život.
Uče ih kako uloviti plijen kao njihova majka.
Jednom je izgubila ono što joj je najdragocjenije.
Ali sada ima mali čopor koji može zvati svojim.
Njezini mladunci ubrzo će naučiti ključnu važnost obitelji.
To je samo jedna od mnoštva obitelji čije prisustvo održava njihov teritorij.
Ove će se životinje i dalje prilagođavati,
što bolje mogu,
na sve veće prijetnje s kojima su suočene.
Svjetska se klima mijenja.
Sve je nepogodnija i ekstremnija.
Najveće oružje u toj borbi za opstanak njihovo je zajedništvo.
Jer njihove su sudbine isprepletene s ovom velikom divljinom.
Veličanstvena,
uvijek drukčija
delta rijeke Okavango.
Prijevod titlova: Bernarda Komar